"নিৰ্বাচনোত্তৰ পৰিস্থিতিত যদি হ'ৰ্ছ ট্ৰেডিং হয়, সম্ভৱতঃ নিৰ্বাচনৰ আগেয়ে ইয়াক 'পিগ'(গাহৰি) ট্ৰেডিং হোৱা বুলি ক'ব পাৰি,"-নাম প্ৰকাশত অনিচ্ছুক এগৰাকী ৰাজনৈতিক বিশ্লেষকে এইদৰে কয়।
শিলচৰত খিলঞ্জীয়া মঞ্চ নামৰ সংগঠনটোৰ সমৰ্থনত এগৰাকী নিৰ্দলীয় প্ৰাৰ্থী হিচাপে যোৱা ২৫ মাৰ্চত মনোনয় দাখিল কৰা দিলীপ কুমাৰে শুকুৰবাৰে মনোনয়ন পত্ৰ প্ৰত্যাহাৰ কৰা প্ৰসংগত আছিল তেওঁৰ এই মন্তব্য।
নাগৰিকত্ব সংশোধনী বিধেয়ক গৃহীত কৰাৰ বিৰুদ্ধে খিলঞ্জীয়া মঞ্চৰ সদস্যসকলৰ সৈতে আন্দোলনত নমা দিলীপ কুমাৰে শুকুৰবাৰে নিজৰ স্থিতি সলনি কৰি মঞ্চৰ অনুমোদন বা সমৰ্থন অবিহনেই তেওঁৰ মনোনয়ন পত্ৰ প্ৰত্যাহাৰ কৰে আৰু অবিশ্বাস্য হ'লেও ভাৰতীয় জনতা দলক সমৰ্থন দিয়াৰ আগ্ৰহ প্ৰকাশ কৰে।
আনহাতে, খিলঞ্জীয়া মঞ্চৰ কোনো সদস্যক তেওঁৰ সৈতে গুৱাহাটীলৈ লৈ যোৱা নাছিল আৰু তেওঁলোকে দিলীপ কুমাৰৰ মনোনয়ন প্ৰত্যাহাৰৰ বাবে এতিয়া অসন্তুষ্ট হৈ পৰিছে।
অৱশ্যে দিলীপ কুমাৰে ভাৱে যে তেওঁৰ সংগঠনৰ সকলো দাবী পূৰণ হ'বলৈ যোৱাটো চাহ জনগোষ্ঠীৰ বাবে এক বিজয়। জয় বা পৰাজয় সেয়া যি নহওঁক, খিলঞ্জীয়া মঞ্চৰ সদস্যৰ বাবে নিৰ্বাচনৰ পূৰ্বে বিজেপিৰ শীৰ্ষ নেতৃত্বৰ সৈতে দিলীপ কুমাৰৰ 'হাত মিলোৱাটো'ৱে দেখাতকৈ বহু বেছি ৰহস্যৰ ইংগিত দাঙি ধৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
